
Aktsiaseltsi Narva Bussiveod tegevuse jätkuvusest
AS Narva Bussiveod 06.03.2015 kirjaga nr 1-1a/49 pöördus Narva Linnavalitsuse kui aktsionäri poole otsuse vastuvõtmiseks AS Narva Bussiveod tegevuse jätkuvuse osas.

Narva Linnavalitsuse Arhitektuuri- ja Linnaplaneerimise Ameti ja AS-i Narva Bussiveod (registrikood 10247291, asukohaga Kadastiku tn 51 21004 Narva)  vahel on  02.01.2013.a. sõlmitud sõitjateveo avaliku teenindamise leping nr 4 alusel tähtajaga 01.01.2013 – 31.12.2013.a (alus Narva Linnavalitsuse 21.12.2012.a. korraldus nr 1305-k). Nimetatud lepingut pikendati 2014.a jooksul mitmekordselt. Narva Linnavalitsuse 17.12.2014.a korralduse nr 1577-k alusel pikendati eelnimetatud teenindamise leping nr 4 samadel tingimustel kuni riigihankemenetluse käigus edukaks tunnistatud pakkujaga uue hankelepingu sõlmimiseni.
Narva Linnavolikogu on 29.01.2015 otsusega nr 9 andnud Narva Linnavalitsusele luba riigihanke "Narva linna avaliku bussiliiniveo teostamine" avatud hankemenetluse korraldamiseks ning volitused avaliku bussiliiniveo teostamise lepingu sõlmimiseks edukaks tunnistatud pakkujaga tähtajaks kuueks aastaks alates hankelepingu sõlmimisest (orienteeruvalt kuni 31.08.2021). Käesoleval ajal valmistatakse ette riigihanke hankedokumente. Uue avaliku bussiliiniveo teostamise lepingu sõlmimise tähtaeg on otseses sõltuvuses riigihanke kulgemisega. 
Narva Linnavalitsus kui AS Narva Bussiveod aktsionäri õiguste teostaja arutas oma istungil AS-i Narva Bussiveod küsimust ning on seisukohal, et AS Narva Bussiveod on jätkuvalt tegutsev. 

